钦定古今图书集成/明伦汇编/家范典/第106卷 > 春秋四传 > 《为李郎中祭舅窦端州文》李商隐
## 钦定古今图书集成/明伦汇编/家范典/第106卷 > 春秋四传 > 《为李郎中祭舅窦端州文》李商隐

始虞，命夏暴于元穹。功垂刊木，德叶堙洪。洎帝相之
难作，诞少康于窦中。由屯获吉，因生受封。降及后代，
传勋继庸。西京则婴为外戚，东汉则融居上公。愍阳
城之不享，始移籍于扶风。源远更清，基高自峻。有焯
明灵，蔼然休问。陋巷不忧，坦途方进。月远标仪，霞高
映论。玉宁韫匮，锥要处囊。宜伸尚屈，将集犹翔。潜师
“大《易》，谦尊以光。誓安老氏，债少易偿。爰纡铜墨，是宰
濠梁。宓琴时奏，潘树逾芳。入赞朝仪，言扬事举。圭璧
蛮夷，弁冕文武。吐辞含韵，知今博古。进揖退让，从规
合矩。复陶启位，殿省承荣。孔门之束带无忝，汉宫之
锦蕝难更。君子信才，小人道长。未暇闭关，佳期税鞅。
暂待符竹，远出罗网。谁识卑飞，因成”利往。铜梁改秩，
锦里经时。人去而琴台坏栋，文移而石室摧基。刘弘
之重铭葛庙，王商之更立严祠。陇首云归，端溪遽逐。
角岂触藩，臂终困木。海阔天尽，山深雾毒。许靖他乡，
有名无禄；马超正色，宜歌反哭。何为善之无凭，而降
灾之甚速。某钦惟教义，夙所依因。在昔家世，勤王实殷。高旌大斾，结驷飞轮，庆岂惟于自出，荣实垂于外
姻。一纪已来，艰凶遄及，嗟宅相以无取，惧堂构之不
集。讵言渭水之乖离，竟绝西州之出入。呜呼哀哉！违
京背阙，古陌荒阡，松门积霭，陇首停烟。祖庭是日，乞
墅何年？泪有血而皆堕，愤无膺而可填。况玕剖郡符，
璟持使节，塞远城迥，河穷路绝，顾后瞻前，形孤影孑。
长号出次，重拜临穴。酒浓清醴，殽羞罗列。庶有鉴于
斯文，冀不同于虚设。